Tee endaga kuu aega proovi. Igal hommikul häälesta end teadlikult õnnelikule  algavale päevale. Kui ärkad, leba veel 15 minutit ja kujuta ette endale imeline päev. Just selline, nagu näeks sinu jaoks välja ideaalne tänane päev. Tunneta end selles, näe ennast selles. Näe ka võimalikke negatiivseid situatsioone. Mis oleks kõige hullem versioon? Mis sa siis teeksid? Kas see kokkuvõttes olekski maailma lõpp või lisanduvad lihtsalt uued vaatenurgad asjadele? Teadvusta see ja lase see lahti. See pole eitamine. Sa mõistad, et ka see on üks võimalik päeva kulgemise viis. Sa lihtsalt ei  soovi seda. Sa soovid imelist päeva.